קורין גדעון

קורינה (קורין) גדעון (נולדה ב-18 באוגוסט 1992) היא מנחת טלוויזיה ישראלית. גדעון נולדה בצפת וגדלה ברעננה ובמושב בצרה. אביה, אמנון, הוא סגן אלוף במילואים, ובמלחמת יום הכיפורים קיבל צל"ש ממפקד האוגדה. הוא שימש סמנכ"ל משאבי אנוש בבנק דיסקונט ובחברת פרטנר. שמה הפרטי קורינה הוא על שם סבתהּ, אמו של אביה. סבא רבא שלה, עו"ד רוברט גדעון, עלה בעלייה החמישית מגרמניה והיה המייסד והבעלים של "גדעון הוצאה לאור" לספרות משפטית. סבה - אבי אמה - הוא אלי קדוש, ששימש כראש עיריית צפת בשנים 1971–1973. דודיה הם השופט המחוזי גד גדעון ואיש משרד החוץ יובל דוניו-גדעון. למדה בבית הספר התיכון לאמנויות תלמה ילין, במגמת תיאטרון. את שירותה הצבאי עשתה בגלי צה"ל, תחילה ככתבת לענייני משפט, אולם בעקבות אירוע משמעתי, הועברה לתפקיד עורכת חדשות. לאחר שחרורה מצה"ל, החלה לשמש ככתבת שטח בתוכנית הבידור "ערב טוב עם גיא פינס", בערוץ 10. בתחילת 2015 קיבלה קידום ונבחרה לשמש כמחליפתה של המגישה לירון ויצמן, שיצאה לחופשת לידה. לאחר חזרתה של ויצמן מהחופשה המשיכה גדעון בהגשת הפינה לסירוגין עם ויצמן עד דצמבר 2015. בשנים 2015–2017 הנחתה גדעון, לצד ארז טל, את העונה השביעית והעונה השמינית של "האח הגדול" בהפקת קשת. ביוני 2016 נבחרה לשמש כפרזנטורית בקמפיין לעדשות מגע של "Alcon". ביולי 2016 החלה להנחות את התוכנית "אנשים" של "קשת", לצדו של דרור גלוברמן, ומנובמבר 2017 היא מנחה את התוכנית יחד עם חיים אתגר בקשת 12. ב-2017 החלה להנחות את תוכנית המציאות "דייט ראשון" של קשת בערוץ 2. בדצמבר 2017 נבחרה לשמש כפרזנטורית של רשת האופנה "Discreet". החל מ-4 בפברואר 2018 היא מנחה את העונה השנייה של ריאליטי האפייה "בייק אוף ישראל", שמשודרת בקשת 12. ב-2019 הנחתה לצד ארז טל את תוכנית הריאליטי "2025". בנובמבר 2019 הנחתה את העצרת לזכרו של יצחק רבין בתל אביב. גדעון היא בעלת תואר ראשון במשפטים מאוניברסיטת תל אביב. ב-2021 השתתפה בעונת ה-VIP של תוכנית המציאות MKR המטבח המנצח יחד עם אמה, ורדה. מאז שנת 2021 משמשת כפרזנטורית של מותג ההלבשה התחתונה טריומף בישראל. נשואה לאיש העסקים חילי סורוצקין, עמו היא מתגוררת בתל אביב. סורוצקין הוא יוצא בשאלה בן למשפחה חרדית ליטאית אחיינו של האדמו"ר מפיטסבורג מרדכי ישכר בער לייפר, ונכדו של הרב יצחק אייזיק ליבס. על ההכנות לחתונתם יצרה גדעון את סרט הטלוויזיה "החתונה החרדית שלי", אשר שודר בערוץ 12 בפברואר 2019. לקראת הלידה שלה הוציאה את סרט הטלוויזיה "קורין גדעון מחפשת תשובה: חינוך ילדים", בו היא יוצאת למסע בין שני עולמות במטרה למצוא את הדרך שלה באמהות ובחינוך. השניים הורים לבת ושני בנים. מדיה וקבצים בנושא קורין גדעון בוויקישיתוף אתר האינטרנט הרשמי של קורין גדעון קורין גדעון, ברשת החברתית פייסבוק קורין גדעון, ברשת החברתית אקס (טוויטר) קורין גדעון, ברשת החברתית אינסטגרם קורין גדעון, במיזם "אישים" לתיעוד היצירה הישראלית תחיה ברק, המנצחת הגדולה של האח הגדול: ריאיון עם קורין גדעון, באתר את, 4 בפברואר 2016 מאיה בניטה, עכבר העיר אונליין, קורין גדעון: "בן הזוג שלי הופך אותי למנחה טובה יותר", באתר הארץ, 24 במרץ 2017 אדם סרור‏, קורין גדעון: "חוויתי הרבה אמירות לא נעימות מגברים", באתר וואלה, 17 באוגוסט 2017 ערן סויסה, הכלה בדרך, באתר ישראל היום, 4 באפריל 2018 נבו זיו, תפילת מַנְחָה, באתר "ידיעות אחרונות", 20 בספטמבר 2018 ריקי רט, ‏"אנשים צמאים לסיפורים חיוביים על הקשר בין חרדים לחילונים", בעיתון מקור ראשון, 23 באפריל 2019 שירלי וייל- אברמוביץ', ‏קורין גדעון: “אני חיה את החלום שלי", באתר מעריב אונליין, 3 ביולי 2019 רתם איזק, "אמבטיה עם אמא שלי זה החיים. אנחנו נכנסות למים יחד, ממלאות קצף, יושבות עם קפה ומלרלרות", באתר "ידיעות אחרונות", 2 ביולי 2021 יפעת הללי אברהם, ‏ככה זה נראה כשרגוע אצל קורין גדעון, באתר ‏מאקו‏, 4 ביולי 2024 סרן אמנון גדעון, באתר הגבורה תחיה ברק, המנצחת הגדולה של האח הגדול: ריאיון עם קורין גדעון, באתר "את", 4 בפברואר 2016 טלי קיים‏, האחות החדשה: כל מה שלא סיפרו לכם על קורין גדעון, באתר וואלה, 1 בדצמבר 2015 עכבר העיר אונליין, מציאות חדשה: שלוש תכניות ריאליטי בשבוע אחד, באתר הארץ, 23 בנובמבר 2015 גיל משעלי, ‏ביי גיא: מנחת "האח הגדול", קורין גדעון, פורצת בבכי, באתר ‏מאקו‏, 7 בדצמבר 2015 ערן סויסה, האם נמצאה המנחה החדשה של "האח הגדול"?, באתר nrg‏, 23 בנובמבר 2015 רן בוקר, נבחרה המחליפה של אסי עזר ב"אח הגדול", באתר ynet, 29 בנובמבר 2015 יפעת הללי אברהם, ‏כל העיניים עליה: קורין גדעון בקמפיין חדש, באתר ‏מאקו‏, 8 ביוני 2016 ערן סויסה, בתוך חצי שנה: עומר אדם מכר 60 אלף כרטיסים, באתר ישראל היום, 27 בדצמבר 2017 קורין גדעון מספרת לקוראי העיתון בשבע על ימיה כסטודנטית באוניברסיטה., באתר ערוץ 7, 5 ביוני 2020 זיוה מוגרבי-קובני, צפו: קורין גדעון מדגמנת הלבשה תחתונה, באתר ישראל היום, 25 באפריל 2021 ההמתנה הסתיימה: קורין גדעון התארסה, באתר וואלה, 15 בפברואר 2018 בר זגה, סוף סוף זה קרה: קורין גדעון היא אמא, באתר ynet, 27 בינואר 2021 קורין גדעון חושפת את השם המפתיע | ישראל היום, באתר www.israelhayom.co.il, ‏2024-09-25 יהונתן גוטליב, מזל טוב: קורין גדעון ילדה בן, באתר ערוץ 7, ‏2022-08-28 בר זגה, שולחן לחמישה: קורין גדעון ילדה בן שלישי, במדור "פנאי פלוס" באתר ynet‏, 18 בספטמבר 2024